Schultz søger Scrum Master/Agil coach til IT-løsninger, J. H. Schultz Information A/S | it-jobbank
Schultz står bag flere af Danmarks stærkeste digitale løsninger, der dagligt støtter tusindvis af fagfolk i deres arbejde med at sikre velfærd, styrke retssikkerheden og skabe vækst. Vi arbejder åbent og agilt i et tæt samarbejde med vores kunder og sikrer derigennem, at vores løsninger leverer forretningsværdi og skaber den aftalte effekt.
Vi arbejder udelukkende efter agile metoder og vores arbejde tager altid afsæt i principperne fra det agile manifest. Vi anvender primært Scrum og Kanban som metoder, men supplerer ofte med teknikker og værktøjer fra andre agile metoder, afhængigt af hvad der virker for det enkelte team.
Vi arbejder løbende på at forbedre os, og har f.eks. i øjeblikket fokus på at tage vores processer for Continuous Delivery til det næste niveau.
Vi søger vi en dygtig Scrum Master/Agil coach til at sikre effektive processer, hvor samarbejde og håndtering af forandringer er vigtige parametre i jobbet.
Du bliver en del af Schultz’ afdeling for IT-udvikling og teknologi, der har fokus på at levere løsninger af høj kvalitet, der skaber værdi for kunderne og imødekommer både slutbrugeres behov såvel som kundernes forretningsmæssige behov.
I rollen som Scrum Master/Agil coach er din primære arbejdsopgave at facilitere og coache medarbejderne i dit agile team. Det bliver dit ansvar at skabe de rigtige rammer for at teamet kan samarbejde effektivt, bl.a. ved at fjerne impediments, have fokus på løbende forbedringer, og at teamets medlemmer trives og har et godt samarbejde.
Derudover bliver du ansvarlig for at planlægge og facilitere sprint- og releaseplanning, sprint reviews, stand-up møder og sprint retrospectives.
Du har flere års erfaring som Scrum Master for agile teams og kan både have en teknisk baggrund, f.eks. som udvikler, it-arkitekt eller teknisk projektleder, eller have en anden relevant baggrund fra IT- og softwareudvikling, f.eks. som forretningskonsulent eller lignende.
Du kan kommunikere effektivt både på dansk og engelsk.
En arbejdsplads med et højt fagligt niveau og masser af imødekommende og engagerede kollegaer, der omgås hinanden i en uformel tone, hvor vi til tider tager en frisk NERF-gun kamp, eller slapper af over bordfodboldbordet.
En høj medarbejdertilfredshed og arbejdsglæde – en nylig undersøgelse viser, at Schultz ligger langt over gennemsnittet for danske virksomheder, bl.a. på grund af en meget høj tilfredshed med ledelse, jobindhold og samarbejde med kollegaer.
Løbende kompetenceudvikling, månedlige innovationsdage, hackathons m.m.
Schultz er en anerkendt leverandør af IT-projekter, fagsystemer og indholdsløsninger. Schultz' kunder efterspørger moderne IT-løsninger, der kan sikre mærkbare effektiviseringsgevinster. Løsningerne spænder fra fagsystemer og selvbetjeningsløsninger til videns- og lovportaler.
Vi arbejder åbent og agilt i et tæt samarbejde med kunderne og sikrer derigennem ressourceoptimering, effektivisering og bedre service til brugerne.
Læs mere om Schultz og vores kompetencer på schultz.dk.
Vil du høre mere om stillingen, er du velkommen til at kontakte udviklingschef Ove Barthold Løvschal tlf. 40 53 73 46.
Vi behandler ansøgninger i takt med, at de kommer ind og der afholdes samtaler løbende. Stillingen er med tiltrædelse snarest muligt. Vi glæder os til at høre fra dig.
Product Owner til avanceret fagsystem – Valby Erfaren Scrum master til agile udviklingsteams i Jyske Bank – Silkeborg Full stack-udviklere – København SV Experienced Scrum Master – Frederiksberg Senior C#-udvikler til IT Capital Markets i Nykredit – København